****

**Üle-eestiline edulugude konkurss „Õppimine on põnev!”**

**Edukuse ja toimetuleku suurim eelis peitub ettevõtlikkuses!**

Ettevõtlikkus on eluhoiak, mida iseloomustavad loov ja uuenduslik mõtlemine, saavutusvajadus ja arukas juhtimine. Kõike seda aitavad välja arendada lasteaiad ja koolid.

**Konkursiga “Õppimine on põnev!” tunnustavad haridusprogramm „Ettevõtlik kool“ ja Maakondlike Arenduskeskuste võrgustik** **koole ja lasteaedasid nende ettevõtlikkuse eest, mis tihtipeale jääb kõrvaltvaatajale märkamatuks.** Edulugude konkurss toob esile ja tutvustab laiemale auditooriumile ettevõtlikku hoiakut väärtustavate õppeasutuste tegevusi. Konkursi edulugude tähtsamad kriteeriumid on seotus päriseluga, läbipõimitus õppekavaga ja noorte vastutuse osakaal tegevuse juures.

Enne eduloo esitamist küsi endalt:

* Kas esitatav õpilugu oli suunatud laste ja noorte ettevõtlikkuse arendamisele, toetades õppetöö seotust päriseluga?
* Kas olid kaastatud erinevaid partnereid?
* Kas ettevõtmine võimaldas noorte/laste ideid rakendada?
* Kas ettevõtmine oli noorte/laste poolt algatatud?
* Kas see oli noorte/laste poolt ellu viidud?
* Kas see ettevõtmine aitas õppeasutuses ja/või kogukonnas kujundada ettevõtlikku hoiakut?
* Kas ettevõtmine erines tavapärasest õppetegevusest lasteaias/koolis?

**Kui vastasid vähemalt ühele küsimusele jaatavalt, siis see konkurss on just Sulle!**

Auhinnad antakse järgmistes kategooriates:

* Parim heategu kogukonnale
* Parim koostöö partneriga
* Põnevaim tund
* Parim noorte/laste algatus
* Ettevõtlik lasteaed (ei ole rahastatud ettevõtlusõppe programmist Edu&Tegu)

Parimate vahel läheb jagamisele auhinnafond väärtuses 3600 eurot!

Auhinnafondi rahastab ettevõtlusõppe programm Edu & Tegu!

**Suure huviga ootame Sinu edulugusid hiljemalt 21.06.2019**

Osalemine:

* Konkursile ootame 2018/2019 õppeaasta edulugusid.
* Kui oled meie edulugude konkursist varem osa võtnud, siis arvesta, et ühe ja sama loo esitamine on lubatud ainult 1 kord!
* Üks asutus võib esitada mitu edulugu.

**Palun lae oma esitamisvorm alla** [siit](https://docs.google.com/document/d/1q4cJZaCSAANeWK8W7SsNMqm888mCz2sETWJdgyGW2W8/edit?usp=sharing)**.**

**Alla laaditud ja täidetud ankeet koos algatust illustreeriva materjaliga palume saata** [**ettevotlikkool@gmail.com**](mailto:ettevotlikkool@gmail.com) **hiljemalt 21. juuniks 2019.**

Hindamisetapid:

Esialgu kogume edulood kokku maakondlikul tasemel. Maakondlikud žüriid valivad välja kolm silmapaistvamat edulugu, mis lähevad edasi üleriigilisele hindamisele. Võitjad selguvad ja saavad auhinnatud sügisel **17.oktoobril 2019** üle-eestilisel „Ettevõtliku kooli“ Haridusfestivalil, mis sel aastal toimub Paide Muusika- ja Teatrimajas.

Noorte ettevõtlikkuse süsteemset arengut toetab haridusprogramm „Ettevõtlik kool“. Rohkem programmist [siin.](http://evkool.ee/ettevotlik-kool/)

**Ettevõtlikkust ja edu!**

Haridusprogrammi „Ettevõtlik kool“ eestvedajad

Lisainfo:

Kristi Krilovs

kristi.krilovs@ivek.ee

Tel: 501 2901